**Adierea somnului**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adierea somnului

...

Noaptea se scurge-n clipele ce curg

Se joacă-n beznă tot aceeași piesă

Cu luna-n rol de tânără prințesă

Îndrăgostită de bătrânul dramaturg!

...

Ceasul bate, secundă cu secundă,

De-afară vântul bate-n ferești,

În toiul nopții îmi înșiri povești,

Cu vocea-ți caldă, molcomă și blândă!

...

Dar somnul nu se-apropie de pleoape,

Nu-i nimic, nu-i nimic, pot să aștept

Doar mă adun la caldu-ți piept,

Mai aproape, aproape, aproape!